
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL FIZINIŲ ASMENŲ LANKYMOSI APRIBOJIMO

2019 m. birželio    d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos miškų įstatymo 8 straipsnio 2 dalimi, Lankymosi miške taisyklių, patvirtintų Lietuvos Respublikos aplinkos ministro 2013 m. lapkričio 15 d. įsakymu Nr. D1-849 „Dėl lankymosi miške taisyklių patvirtinimo“, 8 ir 9 punktais, rajono savivaldybės administracijos direktoriaus 2019 m. birželio 19 d. įsakymu Nr. AP-325 „Dėl savivaldybės administracijos direktoriaus pareigų perėmimo“ bei atsižvelgdamas į Valstybinės maisto ir veterinarijos tarnybos direktoriaus-valstybės lygio ekstremaliosios situacijos valstybės operacijų vadovo 2015 m. balandžio 23 d. sprendimą Nr. B1-363 „Dėl priemonių, skirtų sustabdyti afrikinio kiaulių maro plitimą“, Šakių rajono savivaldybės administracijos direktoriaus 2018 m. liepos 23 d. įsakymą Nr. AT-764 „Dėl ekstremaliosios situacijos paskelbimo Šakių rajono savivaldybės teritorijoje“, UAB „Idavang“ raštą Nr. S-2019/156 „Dėl leidimo rengti fizinį barjerą, skirtą sustabdyti afrikinį kiaulių marą“, UAB „Idavang“ 2019 m. birželio 17 d. raštą Nr. S-2019/310 „2019-03-29 prašymo Nr. S-2019/156, dėl leidimo rengti fizinį barjerą, skirtą sustabdyti afrikinį kiaulių marą, papildymas“: 
1. Atsižvelgiant į tai, kad Šakių rajono savivaldybės teritorijoje yra paskelbta savivaldybės lygio ekstremalioji situacija dėl nustatyto afrikinio kiaulių maro ligos protrūkio a p r i b o j u fizinių asmenų lankymąsi valstybinės žemės, patikėjimo teise perduotos Nacionalinei žemės tarnybai prie Žemės ūkio ministerijos 3,3634 ha miškų ūkio paskirties sklype (unikalus Nr. 4400-5011-5912, kadastrinis Nr. 8460/0005:94), esančiame Šakių r. sav., Lekėčių sen., Sirvydų k., UAB „Idavang“ nuosavomis lėšomis įrengus papildomą fizinį barjerą – tvorą, skirtą sustabdyti afrikiniam kiaulių marui imlių laukinių gyvūnų judėjimą.
2. P a v e d u  įrengus papildomą fizinį barjerą – tvorą, skirtą sustabdyti afrikiniam kiaulių marui imlių laukinių gyvūnų judėjimą, jos naudotojams įrengti informacinius ženklus dėl apriboto fizinių asmenų lankymosi miškų ūkio paskirties žemės sklype, kuriame įrengtas papildomas fizinis barjeras – tvora.
3. N u r o d a u Bendrųjų reikalų skyriui šį įsakymą paskelbti Teisės aktų registre ir savivaldybės interneto svetainėje www.sakiai.lt. 
               Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktoriaus pavaduotojas,                                                                   Redas Juškaitis
pavaduojantis administracijos direktorių

